Document ID: 32006R1284

32006R1284
L 235/3
SLUŽBENI LIST EUROPSKE UNIJE
29.08.2006.
UREDBA KOMISIJE (EZ) br. 1284/2006
od 29. kolovoza 2006.
o trajnim odobrenjima određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 3., i članak 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredba (EZ) br. 1831/2003 predviđa odobravanje dodataka hrani za životinje za korištenje u hranidbi životinja.
(2)
Člankom 25. Uredbe (EZ) br. 1831/2003 utvrđene su prijelazne mjere za zahtjeve za odobrenja dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenja dodataka hrani za životinje navedenih u prilozima ovoj Uredbi su podneseni prije datuma primjene Uredbe (EZ) br. 1831/2003.
(4)
Početne primjedbe na te zahtjeve, kako je predviđeno člankom 4. stavkom 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Ti se zahtjevi stoga i dalje razmatraju u skladu s člankom 4. Direktive 70/524/EEZ.
(5)
Korištenje enzimskog pripravka endo-1,3(4)-beta glukanaze dobivene od Trichoderma longibrachiatum (ATCC 2106), endo-1,4-beta-ksilanaze dobivene od Trichoderma longibrachiatum (ATCC 2105) i alfa-amilaze dobivene od Bacillus amiloliquefaciens (DSM 9553) je prvi put privremeno odobreno za odbijenu prasad Uredbom Komisije (EZ) br. 2690/1999 (3). Dostavljeni su novi podaci kao potpora zahtjevu za odobrenje bez vremenskog ograničenja tog enzimskog pripravka. Procjena pokazuje da su zadovoljeni uvjeti za takvo odobrenje utvrđeni člankom 3.a Direktive 70/524/EEZ. U skladu s time, korištenje navedenog enzimskog pripravka kako je definirano u Prilogu I. trebalo bi odobriti bez vremenskog ograničenja.
(6)
Korištenje enzimskog pripravka endo-1,3(4)-beta glukanaze dobivene od Aspergillus aculeatus (CBS 589.94), endo-1,4-beta-ksilanaze dobivene od Trichoderma longibrachiatum (CBS 592.94), alfa-amilaze dobivene od Bacillus amyloliquefaciens (DSM 9553) i endo-1,4-beta-ksilanaze dobivene od Trichoderma viride (NIBH FERM BP 4842) bilo je prvi put privremeno odobreno za tovne pure Uredbom Komisije (EZ) br. 2013/2001 (4). Dostavljeni su novi podaci kao potpora zahtjevu za odobrenje tog enzimskog pripravka bez vremenskog ograničenja. Procjena pokazuje da su zadovoljeni uvjeti za takvo odobrenje utvrđeni člankom 3.a Direktive 70/524/EEZ. U skladu s time, korištenje navedenog enzimskog pripravka kako je definirano u Prilogu II. trebalo bi odobriti bez vremenskog ograničenja,
(7)
Korištenje enzimskog pripravka endo-1,4-beta-ksilanaze dobivene od Trichoderma longibrachiatum (ATCC 2105) je prvi put privremeno odobreno za tovne svinje Uredbom Komisije (EZ) br. 1411/1999 (5). Dostavljeni su novi podaci kao potpora zahtjevu za odobrenje tog enzimskog pripravka bez vremenskog ograničenja. Procjena pokazuje da su zadovoljeni uvjeti za takvo odobrenje utvrđeni člankom 3.a Direktive 70/524/EEZ. U skladu s time, korištenje navedenog enzimskog pripravka kako je definirano u Prilogu III. trebalo bi odobriti bez vremenskog ograničenja,
(8)
Procjena tih zahtjeva pokazuje da su potrebni određeni postupci za zaštitu radnika od izlaganja dodacima hrani za životinje navedenim u prilozima. Takva zaštita trebala bi biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (6).
(9)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Enzimi”, kako je definirano u Prilogu I. odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenim tom prilogu.
Članak 2.
Pripravak koji pripada skupini „Enzimi”, kako je definirano u Prilogu II. odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenim u tom prilogu.
Članak 3.
Pripravak koji pripada skupini „Enzimi”, kako je definirano u Prilogu III. odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenim u tom prilogu.
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. kolovoza 2006.

Labels: 0
17
16
6